3 
Par, hvert af sin Art, og Striden imellem dem har været 
og er såa meget heftigere som Spørgsmaalet for Mange 
er blevet et religiøst, et Troesspørgsmaal, et Spørgsmaal 
om Bibelens Autoritet. I America har der hertil sluttet 
sig en ny Betragtningsmaade, der maaskee mere end 
noget Andet sætter Lidenskaben i Bevægelse, idet Problemet 
er blevet sat i Forbindelse med Slavespørgsmaalet, den 
Kræftskade, der alt længe hår naget dette herlige Land 
og nu gjort det til Tumleplads for Borgerkrigens Rædsler. 
Før beroligede Slaveeieren sin Samvittighed med den Paa- 
stand, at Negrene nedstammede fra Cham, der opførte 
sig saa skammeligt mod sin Fader Noah, da denne havde 
nydt vel meget af sin Viinhaves Frembringelser, og som 
derfor blev fordømt til Trældom (1 Mose Bog 20—326). 
Men i Følelsen af Vanskeligheden ved at bevise denne 
Afstamning have Slaveriets Forkjæmpere i senere Aar med 
Glæde opfrisketLaPeyréres Theori og ere blevne under- 
støttede af de betydeligste Anthropologer i Landet, der 
erklære Negeren for slet ikke at være et Menneske af 
samme Art som den Hvide. 
Quatrefages behandler Sagen reent naturhistorisk og 
kommer herved til at erklære sig for Monogenisterne. 
Som man vil have seet af en tidligere Artikel i dette 
Tidsskrift”) vil Quatrefages gjøre Mennesket til et særeget 
Naturrige, sideordnet med »Stjerneriget« og de sædvanlige 
tre, der omfatte de uorganiske Naturlegemer, Planterne 
og Dyrene. Han har altsaa dobbelt Anledning til at spørge, 
om dette Rige saaledes som de andre kan deles i Rækker, 
Classer, Ordener, Familier, Stammer, Slægter og Arter, 
eller om dette »Rige« foruden andre Eiendommeligheder 
”) II Række, 3die Bd., S. 262. 
3= 
